ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กจ ๒/๒๕๔๙เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้าที่เป็นนิติบุคคล[๑] เพื่อให้การกำกับดูแลการประกอบธุรกิจการซื้อขายล่วงหน้าเป็นไปอย่างมีประสิทธิภาพและเป็นการคุ้มครองและรักษาประโยชน์ของผู้ที่เกี่ยวข้อง จึงเห็นควรกำหนดหลักเกณฑ์วิธีการและเงื่อนไข เพื่อให้ผู้จัดการการซื้อขายล่วงหน้าปฏิบัติด้วยความระมัดระวังยุติธรรม โปร่งใสและตรวจสอบได้อาศัยอำนาจตามความในมาตรา ๓๒แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับการซื้อขายสินค้าเกษตรล่วงหน้าจึงออกประกาศดังต่อไปนี้ข้อ ๑ในประกาศนี้ผู้มอบอำนาจ หมายความว่าลูกค้าของผู้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าซึ่งได้มอบอำนาจในการตัดสินใจซื้อขายล่วงหน้าให้แก่ผู้จัดการการซื้อขายล่วงหน้าโดยมีหลักฐานเป็นหนังสือผู้จัดการการซื้อขายล่วงหน้าหมายความว่าผู้ได้รับอนุญาตจากเลขาธิการให้ประกอบธุรกิจที่มีอำนาจหน้าที่ตัดสินใจซื้อขายล่วงหน้าแทนผู้มอบอำนาจและให้หมายความรวมถึงการส่งเพิกถอนหรือแก้ไขคำสั่งซื้อล่วงหน้าหรือคำสั่งขายล่วงหน้าแทนผู้มอบอำนาจด้วยกฎระเบียบที่เกี่ยวข้อง หมายความว่าระเบียบ ข้อบังคับ ประกาศ คำสั่ง ข้อกำหนดมติและหนังสือเวียนที่ออกโดยคณะกรรมการกำกับการซื้อขายสินค้าเกษตรล่วงหน้าหรือสำนักงานคณะกรรมการกำกับการซื้อขายสินค้าเกษตรล่วงหน้าพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒สำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าข้อ ๒นอกจากที่ระบุไว้เป็นการเฉพาะแล้วให้สำนักงานมีอำนาจกำหนดหลักเกณฑ์ในรายละเอียดเกี่ยวกับเรื่องที่กำหนดในประกาศนี้เพื่อให้เกิดความชัดเจนในทางปฏิบัติและเพื่อให้สำนักงานสามารถตรวจสอบการปฏิบัตินั้นได้หมวด๑คุณสมบัติความพร้อมของระบบงานและบุคลากร ข้อ ๓ผู้จัดการการซื้อขายล่วงหน้าตามประกาศนี้ต้องมีคุณสมบัติดังต่อไปนี้ตลอดเวลาของการเป็นผู้จัดการการซื้อขายล่วงหน้า(๑)เป็นบริษัทจำกัดหรือบริษัทมหาชนจำกัดที่จดทะเบียนในประเทศไทยและมีวัตถุประสงค์เพื่อประกอบธุรกิจการซื้อขายล่วงหน้า(๒)มีสัดส่วนการถือหุ้นโดยผู้ถือหุ้นสัญชาติไทยเกินกว่าร้อยละยี่สิบห้าของทุนที่ออกและชำระแล้วของบริษัทจำกัดหรือบริษัทมหาชนจำกัด(๓)มีผู้บริหารที่ทำหน้าที่ในการบริหารจัดการและควบคุมดูแลการปฏิบัติงานประจำวันที่สามารถปฏิบัติงานให้แก่ผู้จัดการการซื้อขายล่วงหน้าได้เต็มเวลา(๔)มีพนักงานที่สำเร็จการอบรมเกี่ยวกับการซื้อขายล่วงหน้าจากสถาบันที่สำนักงานให้การยอมรับไม่น้อยกว่าสองคนความใน (๓) และ (๔)ให้ใช้บังคับเมื่อผู้จัดการการซื้อขายล่วงหน้าได้รับอนุญาตจากสำนักงานให้เริ่มประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้าข้อ ๔ผู้จัดการการซื้อขายล่วงหน้าตามข้อ ๓ต้องจัดให้มีระบบงานที่เหมาะสมและยุติธรรมเพื่อคุ้มครองและรักษาประโยชน์ของผู้มอบอำนาจอย่างน้อยในเรื่อง ดังต่อไปนี้(๑) การกำกับดูแลการปฏิบัติงาน(๒) การบริหารความเสี่ยง(๓) การควบคุมการดำเนินการซื้อขายล่วงหน้าให้เป็นไปตามนโยบายของผู้มอบอำนาจ(๔)มาตรการป้องกันความขัดแย้งทางผลประโยชน์และการเอาเปรียบผู้มอบอำนาจในด้านต่าง ๆเช่น(ก) การแบ่งหน้าที่และความรับผิดชอบแต่ละหน่วยงานซึ่งรวมถึงการจัดหน่วยงานและบุคลากรที่มีหน้าที่ตัดสินใจซื้อขายล่วงหน้าแทนผู้มอบอำนาจแยกออกจากหน่วยงานอื่น(ข)การป้องกันการส่งคำสั่งซื้อล่วงหน้าหรือคำสั่งขายล่วงหน้าแทนผู้มอบอำนาจบ่อยครั้งโดยไม่มีเหตุอันควร(Churning)(ค)การป้องกันการซื้อขายล่วงหน้าที่มีลักษณะเป็นการส่งคำสั่งซื้อล่วงหน้าหรือคำสั่งขายล่วงหน้าตัดหน้าผู้มอบอำนาจ(Trading Ahead Customers)(ง) การป้องกันการซื้อขายล่วงหน้ากับผู้มอบอำนาจ(Trading Against Customers)ข้อ ๕ผู้จัดการการซื้อขายล่วงหน้าตามข้อ ๓ต้องจัดให้มีบุคลากรดังต่อไปนี้(๑) เจ้าหน้าที่จัดการการซื้อขายล่วงหน้า(๒) เจ้าหน้าที่ติดต่อลูกค้าการขึ้นทะเบียนและการดำเนินการของบุคลากรดังกล่าวตามวรรคหนึ่งให้เป็นไปตามหลักเกณฑ์วิธีการและเงื่อนไขที่สำนักงานกำหนดหมวด๒การประกอบธุรกิจเป็นผู้จัดการการซื้อขายล่วงหน้า ข้อ ๖ในการติดต่อชักชวนเพื่อประสงค์ให้ได้รับมอบอำนาจการตัดสินใจซื้อขายล่วงหน้านั้นผู้จัดการการซื้อขายล่วงหน้าต้องเสนอข้อมูลที่จำเป็นตามที่กำหนดไว้ในเอกสารเปิดเผยข้อมูล(Disclosure Document) ที่ได้รับความเห็นชอบจากสำนักงานพร้อมจัดส่งเอกสารเปิดเผยข้อมูลดังกล่าวให้ผู้ที่จะเป็นผู้มอบอำนาจด้วยโดยผู้จัดการการซื้อขายล่วงหน้าต้องดำเนินการให้ผู้ที่จะเป็นผู้มอบอำนาจลงลายมือชื่อในเอกสารเป็นหลักฐานเพื่อแสดงว่ามีความรู้ความเข้าใจในเอกสารเปิดเผยข้อมูลอย่างเพียงพอก่อนเข้าทำสัญญาการจัดการการซื้อขายล่วงหน้าทุกครั้งในกรณีที่มีการเปลี่ยนแปลงหรือแก้ไขข้อมูลสำคัญหรืออย่างมีนัยสำคัญในเอกสารเปิดเผยข้อมูลดังกล่าวภายหลังจากที่ได้รับความเห็นชอบไปแล้วผู้จัดการการซื้อขายล่วงหน้าต้องได้รับความเห็นชอบในการเปลี่ยนแปลงหรือแก้ไขนั้นจากสำนักงานก่อนส่งให้ผู้มอบอำนาจหรือผู้ที่จะเป็นผู้มอบอำนาจลงลายมือชื่อในเอกสารเป็นหลักฐานรับทราบการเปลี่ยนแปลงหรือแก้ไขนั้นการส่ง การให้ความเห็นชอบและข้อมูลในเอกสารเปิดเผยข้อมูลดังกล่าวข้างต้นให้เป็นไปตามหลักเกณฑ์ วิธีการและเงื่อนไขที่สำนักงานกำหนดข้อ ๗ให้ถือว่าเอกสารเปิดเผยข้อมูลและการเปลี่ยนแปลงหรือแก้ไขเอกสารเปิดเผยข้อมูลตามข้อ๖ เป็นส่วนหนึ่งของสัญญาการจัดการการซื้อขายล่วงหน้าที่ผู้จัดการการซื้อขายล่วงหน้าต้องถือปฏิบัติข้อ ๘ผู้จัดการการซื้อขายล่วงหน้าต้องได้รับข้อมูลจากผู้มอบอำนาจหรือผู้ที่จะเป็นผู้มอบอำนาจอย่างเพียงพอ(Know Your Clients)ก่อนเสนอแผนการจัดการการซื้อขายล่วงหน้า (Trading Program)ที่เหมาะสมให้กับผู้มอบอำนาจหรือผู้ที่จะเป็นผู้มอบอำนาจข้อ ๙ผู้จัดการการซื้อขายล่วงหน้าต้องดำเนินการตัดสินใจซื้อขายล่วงหน้าให้เป็นไปตามแผนการจัดการการซื้อขายล่วงหน้าที่ได้ตกลงกับผู้มอบอำนาจข้อ ๑๐ห้ามผู้จัดการการซื้อขายล่วงหน้าแสดงว่าตนได้รับการค้ำประกันหรือการรับรองจากคณะกรรมการก.ส.ล. หรือสำนักงานเว้นแต่เป็นการแสดงข้อเท็จจริงเกี่ยวกับการได้รับอนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้าข้อ ๑๑ในกรณีที่ผู้มอบอำนาจได้มอบหมายให้ผู้จัดการการซื้อขายล่วงหน้าใช้บัญชีใดของตนทำการซื้อขายล่วงหน้าห้ามผู้จัดการการซื้อขายล่วงหน้ายอมให้ผู้มอบอำนาจนั้นใช้บัญชีดังกล่าวเพื่อซื้อขายล่วงหน้าด้วยตัวเองอีกต่อไปข้อ ๑๒ผู้จัดการการซื้อขายล่วงหน้าต้องไม่ดำเนินการอย่างใดอย่างหนึ่งหรือหลายอย่างดังต่อไปนี้(๑)รับรองแก่ผู้มอบอำนาจว่าจะได้รับผลตอบแทนจากการซื้อขายล่วงหน้า(๒) รับประกันความเสียหายหรือผลขาดทุนที่เกิดจากการซื้อขายล่วงหน้า(๓) กล่าวอ้าง รับรองหรือสัญญาใด ๆอันมีลักษณะคล้ายคลึงกันกับ (๑) และ (๒)ข้อ ๑๓ในกรณีที่ผู้จัดการการซื้อขายล่วงหน้าถูกพักใช้หรือถูกเพิกถอนใบอนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้าห้ามแสดงตนเป็นผู้จัดการการซื้อขายล่วงหน้าต่อผู้มอบอำนาจหรือผู้ที่จะเป็นผู้มอบอำนาจหรือบุคคลทั่วไปผู้จัดการการซื้อขายล่วงหน้าต้องแจ้งการถูกพักใช้หรือถูกเพิกถอนใบอนุญาตดังกล่าวให้ผู้มอบอำนาจทราบโดยไม่ชักช้าข้อ ๑๔ผู้จัดการการซื้อขายล่วงหน้าจะดำเนินการตัดสินใจซื้อขายล่วงหน้าแทนผู้มอบอำนาจได้ต่อเมื่อได้รับหนังสือมอบอำนาจในการตัดสินใจซื้อขายล่วงหน้าที่ได้ติดอากรแสตมป์อย่างถูกต้องแล้วจากผู้มอบอำนาจข้อ ๑๕ผู้จัดการการซื้อขายล่วงหน้าต้องจัดทำหลักปฏิบัติและดำเนินการเกี่ยวกับการจัดสรรคำสั่งซื้อขายล่วงหน้าและข้อตกลงการซื้อขายล่วงหน้าของผู้มอบอำนาจทุกรายด้วยความสุจริตและยุติธรรมข้อ ๑๖ผู้จัดการการซื้อขายล่วงหน้าต้องตรวจสอบดูแลการปฏิบัติงานของพนักงานหรือบุคลากรของตนให้เป็นไปตามจรรยาบรรณและตามหลักเกณฑ์วิธีการและเงื่อนไขที่สำนักงานกำหนดข้อ ๑๗ห้ามผู้จัดการการซื้อขายล่วงหน้ารับเงินหรือทรัพย์สินอื่นใดเพื่อการปฏิบัติหน้าที่ของผู้จัดการการซื้อขายล่วงหน้าจากผู้มอบอำนาจหรือผู้ที่จะเป็นผู้มอบอำนาจเว้นแต่ค่าตอบแทนจากการตัดสินใจซื้อขายล่วงหน้าและค่าใช้จ่ายอื่นที่เกี่ยวข้องกับการให้บริการเป็นผู้จัดการการซื้อขายล่วงหน้าข้อ ๑๘ผู้จัดการการซื้อขายล่วงหน้าต้องไม่ทำสัญญาใดๆเพื่อยกเลิกหรือจำกัดความรับผิดชอบของตนเองที่มีหน้าที่ต้องปฏิบัติต่อลูกค้าผู้มอบอำนาจของตนตามที่พระราชบัญญัติและกฎระเบียบที่เกี่ยวข้องกำหนดหมวด๓การรายงานและการจัดเก็บข้อมูล ข้อ ๑๙ผู้จัดการการซื้อขายล่วงหน้าต้องวัดผลการดำเนินงาน(Performance Measurement) ของตนเกี่ยวกับการจัดการการซื้อขายล่วงหน้าแทนผู้มอบอำนาจและเปิดเผยข้อมูลดังกล่าวให้ผู้มอบอำนาจแต่ละรายทราบ ทั้งนี้ตามหลักเกณฑ์วิธีการและเงื่อนไขที่สำนักงานกำหนดข้อ ๒๐ผู้จัดการการซื้อขายล่วงหน้าต้องจัดเก็บเอกสารและหลักฐานต่างๆที่เกี่ยวกับการเป็นผู้จัดการการซื้อขายล่วงหน้าของตนให้ครบถ้วนอย่างน้อยเป็นระยะเวลาห้าปีนับตั้งแต่วันถัดจากวันที่มีเอกสารและหลักฐานนั้นโดยในสองปีแรกของระยะเวลาดังกล่าว ผู้จัดการการซื้อขายล่วงหน้าต้องจัดเตรียมเอกสารและหลักฐานเก็บไว้ณ สถานที่ทำการของผู้จัดการการซื้อขายล่วงหน้าที่พร้อมให้พนักงานเจ้าหน้าที่ตรวจสอบได้ตลอดเวลาข้อ ๒๑ผู้จัดการการซื้อขายล่วงหน้าต้องเปิดเผยหรือรายงานข้อมูลที่เกี่ยวกับการเป็นผู้จัดการการซื้อขายล่วงหน้าต่อสำนักงานตามแบบและระยะเวลาที่สำนักงานกำหนดในกรณีที่เห็นสมควรเพื่อให้การกำกับดูแลการเป็นผู้จัดการการซื้อขายล่วงหน้าเป็นไปอย่างมีประสิทธิภาพหรือเพื่อคุ้มครองผู้มอบอำนาจสำนักงานอาจแจ้งให้ผู้จัดการการซื้อขายล่วงหน้าจัดส่งข้อมูลหรือเอกสารเพิ่มเติมอีกก็ได้ภายในระยะเวลาที่สำนักงานกำหนดข้อ ๒๒ประกาศนี้ให้ใช้บังคับนับตั้งแต่วันที่๖ กันยายน พ.ศ. ๒๕๔๙ เป็นต้นไปประกาศณ วันที่ ๑๕ สิงหาคม พ.ศ. ๒๕๔๙สมคิดจาตุศรีพิทักษ์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๒๒๔/๒ มิถุนายน ๒๕๕๒